بو ایلین ایلک آلتی آییندا ۱۰ ایله ۱۴ یاش آراسینداکی ۳۱۹ قیزین بوشانماسی قئید ائدیلیب
ایران ایستاتیستیکا مرکزی سون راپوروندا ۱۳۹۹-جو ایلین ایلک آلتی آییندا ۱۰ ایله ۱۴ یاش آراسیندا ۳۱۹ قیزین بوشاندیغینی اعلان ائتدی.
بیلگیلره گؤره، ۱۰ یاشدان ۱۴ یاشادک قیزلار اوچون قئیده آلینان بوشانمالارین سایی ۹۹-جو ایلین باهاریندا ۱۳۱-دن ۹۹-جو ایلین یاییندا ۱۸۸ حادثهیه یوکسلدی.
آیریجا، ۱۵-۱۹ یاش آراسی قیزلار اوچون بوشانما نیسبتی ۹۹-جو ایلین باهارینا نیسبتاً یوزده ۹۹-دان چوخ آرتاراق ۹۹-جو ایلین یازیندا ۳ مین ۷۶۰ حادثهیه یوکسلدی.
راپوردا ۱۵ یاشینادک آنالارین دوغوم نیسبتلرینه ده توخونولور.
ایرانین ایستاتیستیکا مرکزینین راپورونا گؤره، بو ایلین ایکینجی اوچ آییندا ۱۵ یاشینادک آنالار اوچون قئیده آلینان دوغوملارین سایی بیرینجی اوچ آی ایله موقایسهده آرتاراق ۱۳۹۹-جو ایلین یاییندا ۳۶۴ حادثهیه چاتیب.
۱۳۹۹–جو ایلین یاییندا ۱۵ ایله ۱۹ یاش آراسی آنالار اوچون ۱۷۸۲۳ دوغوم قئید ائدیلدی.
بو ناراحاتلیق دوغوران ایستاتیستیکا سون ایللرده بعضی قادین ملت وکیللرینین ایران قانونلاریندا ائولیلیک یاشینی ديیشدیرمهیه چالیشدیقلاری، لاکین مجلیسین باشقا عضولری و دین خادیملرینین مقاومتی ایله قارشیلاشدیقلاری بیر واختا تصادوف ائدیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab